ddrg/super_eurlex huggingface dataset:
ΑΠΟΦΑΣΗ ΤΗΣ ΕΠΙΤΡΟΠΗΣ της 28ης Απριλίου 1994 για την τροποποίηση της απόφασης 92/471/ΕΟΚ που αφορά τις προϋποθέσεις τις σχετικές με την υγεία των ζώων καθώς και την έκδοση κτηνιατρικού πιστοποιητικού για τις εισαγωγές εμβρύων βοοειδών από τρίτες χώρες (Κείμενο που παρουσιάζει ενδιαφέρον για τον ΕΟΧ) (94/280/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 89/556/ΕΟΚ του Συμβουλίου της 25ης Σεπτεμβρίου 1989 για τον καθορισμό των υγειονομικών όρων που διέπουν το ενδοκοινοτικό εμπόριο και τις εισαγωγές εμβρύων κατοικίδιων βοοειδών (1), όπως τροποποιήθηκε τελευταία από την οδηγία 93/52/ΕΟΚ (2), και ιδίως το άρθρο 9,

Εκτιμώντας:

ότι τα έμβρυα που παράγονται βάσει ορισμένων τεχνικών δεν περιλαμβάνονται στο πεδίο εφαρμογής της εν λόγω οδηγίας-

ότι, βάσει της οδηγίας 93/52/ΕΟΚ, διευρύνθηκε το πεδίο εφαρμογής της οδηγίας 89/556/ΕΟΚ για να συμπεριληφθούν όλα τα έμβρυα βοοειδών, εκτός από αυτά που παράγονται με μεταφορά πυρήνων- ότι έμβρυα που πρόκειται να υποβληθούν σε τεχνικές οι οποίες συνεπάγονται διάτρηση της διαυγούς ζώνης και αυτά που παράγονται με in vitro γονιμοποίηση είναι δυνατόν να αποτελέσουν αντικείμενο συναλλαγών, με σκοπό την εισαγωγή ή εξαγωγή τους, εφόσον πληρούν τις προϋποθέσεις της οδηγίας 89/556/ΕΟΚ, με ορισμένες επιπλέον διασφαλίσεις-

ότι, βάσει της απόφασης 94/113/ΕΚ της Επιτροπής (3), τροποποιούνται τα παραρτήματα της οδηγίας, με σκοπό τον καθορισμό των επιπλέον αναγκαίων διασφαλίσεων-

ότι είναι αναγκαίο να τροποποιηθεί η απόφαση 92/471/ΕΟΚ της Επιτροπής της 2ας Σεπτεμβρίου 1992 σχετικά με τους υγειονομικούς όρους και την έκδοση κτηνιατρικού πιστοποιητικού για τις εισαγωγές εμβρύων βοοειδών από τρίτες χώρες (4), με σκοπό να ληφθούν υπόψη οι επιπλέον διασφαλίσεις-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα παραρτήματα της απόφασης 92/471/ΕΟΚ αντικαθίστανται από τα παραρτήματα της παρούσας απόφασης.

Άρθρο 2

Η παρούσα απόφαση τίθεται σε ισχύ την τριακοστή ημέρα από την κοινοποίησή της.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 28 Απριλίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 302 της 19. 10. 1989, σ. 1.

(2) ΕΕ αριθ. L 175 της 19. 7. 1993, σ. 21.

(3) ΕΕ αριθ. L 53 της 24. 2. 1994, σ. 23.

(4) ΕΕ αριθ. L 270 της 15. 9. 1992, σ. 27.

ΠΑΡΑΡΤΗΜΑ Α

ΤΜΗΜΑ ΙΙ Κατάλογος χωρών για τις οποίες εγκρίνεται η χρήση του πρότυπου πιστοποιητικού υγείας των ζώων που αναφέρεται στο μέρος Ι του παραρτήματος Α Αυστρία

Βοσνία-Ερζεγοβίνη

Καναδάς

Κροατία

Τσεχική Δημοκρατία

Σλοβακική Δημοκρατία

Φινλανδία

Ουγγαρία

Ισραήλ

Νέα Ζηλανδία

Νορβηγία

Πολωνία

Πρώην Γιουγκοσλαβική Δημοκρατία της Μακεδονίας

Ρουμανία

Σουηδία

Σλοβενία

Ελβετία

Ηνωμένες Πολιτείες της Αμερικής

ΠΑΡΑΡΤΗΜΑ Β

ΤΜΗΜΑ ΙΙ Κατάλογος χωρών στις οποίες εγκρίνεται η χρήση του πρότυπου πιστοποιητικού υγείας των ζώων που αναφέρονται στο μέρος Ι του παραρτήματος Β Αυστραλία
ΑΠΟΦΑΣΗ ΤΟΥ ΣΥΜΒΟΥΛΙΟΥ της 5ης Δεκεμβρίου 1994 για την αντικατάσταση ενός τακτικού και ενός αναπληρωματικού μέλους της συμβουλευτικής επιτροπής για την κατάρτιση των οδοντιάτρων (94/C 355/01)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη την απόφαση 78/688/ΕΟΚ του Συμβουλίου της 25ης Ιουλίου 1978 για τη σύσταση συμβουλευτικής επιτροπής για την κατάρτιση των οδοντιάτρων (1), και ιδίως τα άρθρα 3 και 4,

Εκτιμώντας:

ότι, με την απόφαση της 25ης Ιουλίου 1994 (2), το Συμβούλιο διόρισε τον κ. Δημήτριο ΔΑΜΟΥΛΗ, τακτικό μέλος και τον κ. Άγγελο ΑΓΓΕΛΟΠΟΥΛΟ αναπληρωματικό μέλος, για την περίοδο που λήγει στις 24 Ιουλίου 1997 7ότι η ελληνική κυβέρνηση όρισε τον κ. Άγγελο ΑΓΓΕΛΟΠΟΥΛΟ εις αντικατάσταση του κ. Δημητρίου ΔΑΜΟΥΛΗ και τον κ. Δημήτριο ΔΑΜΟΥΛΗ εις αντικατάσταση του κ. Άγγελου ΑΓΓΕΛΟΠΟΥΛΟΥ,

ΑΠΟΦΑΣΙΖΕΙ:

Άρθρο 1

Ο κ. Άγγελος ΑΓΓΕΛΟΠΟΥΛΟΣ διορίζεται τακτικό μέλος της συμβουλευτικής επιτροπής για την κατάρτιση των οδοντιάτρων, σε αντικατάσταση του κ. Δημητρίου ΔΑΜΟΥΛΗ για το υπόλοιπο της θητείας του, δηλαδή έως τις 24 Ιουλίου 1997.

Άρθρο 2

Ο κ. Δημήτριος ΔΑΜΟΥΛΗΣ διορίζεται αναπληρωματικό μέλος της συμβουλευτικής επιτροπής για την κατάρτιση των οδοντιάτρων εις αντικατάσταση του κ. Άγγελου ΑΓΓΕΛΟΠΟΥΛΟΥ για το υπόλοιπο της θητείας του, δηλαδή έως τις 24 Ιουλίου 1997.

Βρυξέλλες, 5 Δεκεμβρίου 1994.

Για το Συμβούλιο

Ο Πρόεδρος

Th. WAIGEL

(1) ΕΕ αριθ. L 233 της 24. 8. 1978, σ 15.

(2) ΕΕ αριθ. C 221 της 9. 8. 1994, σ 5.
ΑΠΟΦΑΣΗ ΤΗΣ ΕΠΙΤΡΟΠΗΣ της 20ής Δεκεμβρίου 1994 για την έγκριση του προγράμματος σχετικά με τη λοιμώδη αιματοποιητική νέκρωση και την ιογενή αιμμοραγική σηψαιμία, το οποίο έχει υποβληθεί από τη Δανία, για την εκμετάλλευση Egebaek (Το κείμενο στη δανική γλώσσα είναι το μόνο αυθεντικό) (94/864/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/67/ΕΟΚ του Συμβουλίου της 28ης Ιανουαρίου 1991 σχετικά με τους όρους υγειονομικού ελέγχου που διέπουν τη διάθεση στην αγορά ζώων και προϊόντων υδατοκαλλιέργειας (1), όπως έχει τροποποιηθεί από την οδηγία 93/54/ΕΟΚ (2), και ιδίως το άρθρο 10,

Εκτιμώντας:

ότι τα κράτη μέλη δύνανται να υποβάλουν στην Επιτροπή ένα πρόγραμμα το οποίο αποσκοπεί, ιδίως, να τους επιτρέψει να αποκτήσουν το καθεστώς της εγκεκριμένης εκμετάλλευσης η οποία βρίσκεται σε μια μη εγκεκριμένη ζώνη, όσον αφορά ορισμένες νόσους που προσβάλλουν τα ψάρια-

ότι η Δανία, με επιστολή η οποία φέρει ημερομηνία της 7ης Ιουλίου 1994, έχει υποβάλει ένα πρόγραμμα σχετικά με τη λοιμώδη αιματοποιητική νέκρωση (ΝΗΙ) και με την ιογενή αιμμοραγική σηψαιμία (SHV), σκοπός του οποίου είναι να αποκτήσει η εκμετάλλευση "Egebaek" το καθεστώς της εγκεκριμένης εκμετάλλευσης-

ότι στο πρόγραμμα αυτό ορίζονται: η γεωγραφική κατάσταση αυτού του εκτροφείου, τα μέτρα που πρέπει να ληφθούν από τις επίσημες υπηρεσίες, οι διαδικασίες τις οποίες πρέπει να ακολουθήσουν τα εργαστήρια, η σημασία των σχετικών νόσων καθώς επίσης και τα μέτρα καταπολέμησης σε περίπτωση διαπίστωσης εκδήλωσης μίας από τις προαναφερόμενες νόσους-

ότι, μετά από εξέταση, διαπιστώθηκε ότι το πρόγραμμα αυτό είναι σύμφωνο με τις διατάξεις του άρθρου 10 της οδηγίας 91/67/ΕΟΚ-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται το πρόγραμμα ελέγχου των νόσων ΛΑΝ (ΝΗΙ) και ΙΑΣ (SHV) για την εκμετάλλευση Egebaek, το οποίο έχει υποβληθεί από τη Δανία.

Άρθρο 2

Η Δανία θέτει σε ισχύ τις νομοθετικές, κανονιστικές και διοικητικές διατάξεις που είναι αναγκαίες για τη συμμόρφωση με το πρόγραμμα το οποίο αναφέρεται στο άρθρο 1.

Άρθρο 3

Η παρούσα απόφαση απευθύνεται στο Βασίλειο της Δανίας.

Βρυξέλλες, 20 Δεκεμβρίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 46 της 19. 2. 1991, σ. 1.

(2) ΕΕ αριθ. L 175 της 19. 7. 1993, σ. 34.
ΑΠΟΦΑΣΗ ΤΗΣ ΕΠΙΤΡΟΠΗΣ

της 21ης Δεκεμβρίου 1994

σχετικά με τον καθορισμό για την Αυστρία του αριθμού των μονάδων Animo που μπορούν να δικαιούνται χρηματοδοτικής συμμετοχής της Κοινότητας

(Το κείμενο στη γερμανική γλώσσα είναι το μόνο αυθεντικό)

(94/990/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 91/539/ΕΟΚ της Επιτροπής της 4ης Οκτωβρίου 1991 περί των κανόνων εφαρμογής της απόφασης 91/426/ΕΟΚ (Animo) (1), όπως τροποποιήθηκε από την πράξη σχετικά με τους όρους προσχώρησης του Βασιλείου της Νορβηγίας, της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας, και τις προσαρμογές των συνθηκών στις οποίες στηρίζεται η Ευρωπαϊκή Ένωση, και ιδίως το άρθρο 1α,

Εκτιμώντας:

ότι οι αυστριακές αρχές ανακοίνωσαν στην Επιτροπή τον αριθμό των μονάδων Animo στα πλαίσια του άρθρου 1 της απόφασης 91/398/ΕΟΚ της Επιτροπής της 19ης Ιουλίου 1991 σχετικά με δίκτυο πληροφορικής για τη σύνδεση μεταξύ των κτηνιατρικών αρχών (Animo) (2) που πρέπει να εγκατασταθούν στην επικράτειά τους 7

ότι πρέπει να καθοριστεί ο αριθμός των μονάδων που μπορούν να δικαιούνται χρηματοδοτικής συμμετοχής της Κοινότητας,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Ο αριθμός των μονάδων στο πλαίσιο του άρθρου 1 της απόφασης 91/398/ΕΟΚ που μπορούν να δικαιούνται χρηματοδοτικής συμμετοχής της Κοινότητας για την εγκατάσταση του δικτύου πληροφορικής Animo στην Αυστρία καθορίζεται σε 74.

Άρθρο 2

Η παρούσα απόφαση αρχίζει να ισχύει από την ημερομηνία και με την επιφύλαξη της έναρξης ισχύος της συνθήκης προσχώρησης της Νορβηγίας, της Αυστρίας, της Φινλανδίας και της Σουηδίας.

Άρθρο 3

Η παρούσα απόφαση απευθύνεται στη Δημοκρατία της Αυστρίας.

Βρυξέλλες, 21 Δεκεμβρίου 1994.

Για την Επιτροπή

Renι STEICHEN

Μέλος της Επιτροπής

(1) ΕΕ αριθ. L 294 της 25. 10. 1991, σ. 47.

(2) ΕΕ αριθ. L 221 της 9. 8. 1991, σ. 30.
ΑΠΟΦΑΣΗ ΤΗΣ ΕΠΙΤΡΟΠΗΣ της 21ης Δεκεμβρίου 1994 που τροποποιεί την απόφαση 78/45/ΕΟΚ όσον αφορά τον αριθμό των μελών της επιστημονικής επιτροπής των καλλυντικών (Κείμενο που παρουσιάζει ενδιαφέρον για τον ΕΟΧ) (94/954/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 78/45/ΕΟΚ της Επιτροπής της 19ης Δεκεμβρίου 1977 (1) σχετικά με τη συγκρότηση μιας επιστημονικής επιτροπής καλλυντικών (2), και ιδίως το άρθρο 4,

την πράξη προσχώρησης της Νορβηγίας, της Αυστρίας, της Φινλανδίας και της Σουηδίας, και ιδίως το άρθρο 69,

Εκτιμώντας:

ότι η απόφαση 78/45/ΕΟΚ προβλέπει ότι η εν λόγω επιτροπή απαρτίζεται από 18 το πολύ μέλη, ότι λαμβανομένων υπόψη των διευρύνσεων της Κοινότητας που μεσολάβησαν από τη συγκρότηση της εν λόγω επιτροπής καθώς και της αύξησης του φόρτου των εργασιών της, είναι σκόπιμο να προβλεφθεί η αύξηση του μέγιστου αριθμού των μελών της που προβλέπεται από τα κείμενα που προαναφέρθηκαν-

ότι πρέπει, κατά συνέπεια, να τροποποιηθεί η εν λόγω απόφαση,

ΑΠΟΦΑΣΙΖΕΙ:

Άρθρο 1

Στο άρθρο 3 της απόφασης 78/45/ΕΟΚ, ο όρος "18 μέλη" αντικαθίσταται από τον όρο "21 μέλη".

Άρθρο 2

Η παρούσα απόφαση εφαρμόζεται με την επιφύλαξη της έναρξης ισχύος της συνθήκης προσχώρησης της Νορβηγίας, της Αυστρίας, της Φινλανδίας και της Σουηδίας και ισχύει από την ημερομηνία έναρξης ισχύος της συνθήκης αυτής.

Βρυξέλλες, 21 Δεκεμβρίου 1994.

Για την Επιτροπή

Christiane SCRIVENER

Μέλος της Επιτροπής

(1) ΕΕ αριθ. L 13 της 17. 1. 1978, σ. 24.(2) ΕΕ αριθ. L 59 της 2. 3. 1989, σ. 37.
ΑΠΟΦΑΣΗ ΤΗΣ ΕΠΙΤΡΟΠΗΣ της 19ης Δεκεμβρίου 1994 σχετικά με συμπληρωματική χρηματοδοτική ενίσχυση της Κοινότητας για τη λειτουργία του κοινοτικού εργαστηρίου αναφοράς για την ανάλυση και τη δοκιμασία του γάλακτος και των προϊόντων γάλακτος Laboratoire Centrale d'Hygiene Alimentaire, Παρίσι, Γαλλία (94/841/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 90/424/ΕΟΚ του Συμβουλίου της 26ης Ιουνίου 1990 σχετικά με ορισμένες δαπάνες στον κτηνιατρικό τομέα (1), όπως τροποποιήθηκε τελευταία από την απόφαση 94/370/ΕΚ (2), και ιδίως το άρθρο 28,

Εκτιμώντας:

ότι, σύμφωνα με τις διατάξεις του άρθρου 28 της οδηγίας 92/46/ΕΟΚ του Συμβουλίου (3), το Laboratoire Centrale d'Hygiene Alimentaire, Παρίσι, Γαλλία ορίστηκε ως το εργαστήριο αναφοράς για την ανάλυση και τη δοκιμασία του γάλακτος και των προϊόντων γάλακτος-

ότι, σύμφωνα με την απόφαση 94/94/ΕΚ (4) της Επιτροπής, έχει καταβληθεί ήδη χρηματοδοτική ενίσχυση στο Laboratoire Centrale d'Hygiene Alimentaire, Παρίσι, Γαλλία και έχει συναφθεί σύμβαση μεταξύ της Ευρωπαϊκής Κοινότητας και του εν λόγω εργαστηρίου για χρονικό διάστημα ενός έτους- ότι κρίνεται σκόπιμο να παραταθεί η εν λόγω σύμβαση και να προβλεφθεί συμπληρωματική χρηματοδοτική ενίσχυση ώστε να επιτραπεί στο εργαστήριο αναφοράς να συνεχίσει τις αρμοδιότητες και τα καθήκοντα που έχουν καθοριστεί στο παράρτημα Δ κεφάλαιο ΙΙ της οδηγίας 92/46/ΕΟΚ-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Κοινότητα χορηγεί στο Laboratoire Centrale d'Hygiene Alimentaire που ορίστηκε ως το κοινοτικό εργαστήριο αναφοράς στο παράρτημα Δ κεφάλαιο 1 της οδηγίας 92/46/ΕΟΚ συμπληρωματική χρηματοδοτική ενίσχυση ανώτατου ποσού 100 000 Ecu.

Άρθρο 2

1. Για τους σκοπούς του άρθρου 1, σύμβαση που αναφέρεται στην απόφαση 94/94/ΕΚ παρατείνεται για ένα έτος.

2. Ο γενικός διευθυντής της Γεωργίας εξουσιοδοτείται να υπογράψει τη συμπληρωματική πράξη της σύμβασης εκ μέρους της Επιτροπής της Ευρωπαϊκής Κοινότητας.

3. Η χρηματοδοτική ενίσχυση που προβλέπεται στο άρθρο 1 καταβάλλεται στο εργαστήριο αναφοράς σύμφωνα με τις λεπτομέρειες που προβλέπονται στη σύμβαση που αναφέρεται στην απόφαση 94/94/ΕΚ.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 19 Δεκεμβρίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 224 της 18. 8. 1990, σ. 19.

(2) ΕΕ αριθ. L 168 της 2. 7. 1994, σ. 31.

(3) ΕΕ αριθ. L 268 της 14. 9. 1992, σ. 1.

(4) ΕΕ αριθ. L 46 της 18. 2. 1994, σ. 65.
ΑΠΟΦΑΣΗ ΤΗΣ ΕΠΙΤΡΟΠΗΣ

της 21ης Δεκεμβρίου 1994

για τροποποίηση της απόφασης 94/24/ΕΚ για τον καθορισμό του καταλόγου των μεθοριακών σταθμών ελέγχου που έχουν προεπιλεγεί για τους κτηνιατρικούς ελέγχους των προϊόντων και των ζώων που προέρχονται από τρίτες χώρες

(Κείμενο που παρουσιάζει ενδιαφέρον για τον ΕΟΧ)

(94/988/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/675/ΕΟΚ του Συμβουλίου της 10ης Δεκεμβρίου 1990 για τον καθορισμό των γενικών αρχών σχετικά με τη διοργάνωση των κτηνιατρικών ελέγχων για τα προϊόντα που προέρχονται από τρίτες χώρες και που εισάγονται στην Κοινότητα (1), όπως τροποποιήθηκε τελευταία από την οδηγία 92/118/ΕΟΚ (2), και ιδίως το άρθρο 30,

την οδηγία 91/496/ΕΟΚ του Συμβουλίου της 15ης Ιουλίου 1991, για καθορισμό των γενικών αρχών σχετικά με τη διοργάνωση των κτηνιατρικών ελέγχων για τα ζώα που προέρχονται από τρίτες χώρες και που εισάγονται στην Κοινότητα, και για τροποποίηση των οδηγιών 89/662/ΕΟΚ, 90/425/ΕΟΚ και 90/675/ΕΟΚ (3), όπως τροποποιήθηκε τελευταία από την απόφαση 92/438/ΕΟΚ (4), και ιδίως το άρθρο 28,

Εκτιμώντας:

ότι η απόφαση 94/24/ΕΚ της Επιτροπής (5) καθορίζει τον κατάλογο των μεθοριακών σταθμών ελέγχου που έχουν προεπιλεγεί για τους κτηνιατρικούς ελέγχους των προϊόντων και των ζώων που προέρχονται από τρίτες χώρες 7

ότι ορισμένοι μεθοριακοί σταθμοί ελέγχου έχουν αποτελέσει αντικείμενο ελέγχου εκ μέρους των υπηρεσιών της Επιτροπής 7 ότι, εξάλλου, τα κράτη μέλη έχουν τη δυνατότητα να προτείνουν να συμπεριληφθούν σ' αυτόν τον κατάλογο και άλλοι σταθμοί ή να διαγραφούν από αυτόν τον κατάλογο σταθμοί οι οποίοι επί του παρόντος περιλαμβάνονται σ' αυτόν 7

ότι, δεδομένων των αποτελεσμάτων των ελέγχων και των προτάσεων των αρμοδίων αρχών του Βελγίου, της Γερμανίας, της Γαλλίας, των Κάτω Χωρών και της Πορτογαλίας, είναι αναγκαίο να τροποποιηθεί η απόφαση 94/24/ΕΚ αναλόγως 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 94/24/ΕΚ τροποποιείται σύμφωνα με τα όσα προβλέπονται στο παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 21 Δεκεμβρίου 1994.

Για την Επιτροπή

Renι STEICHEN

Μέλος της Επιτροπής

(1) ΕΕ αριθ. L 373 της 31. 12. 1990, σ. 1.

(2) ΕΕ αριθ. L 62 της 15. 3. 1993, σ. 49.

(3) ΕΕ αριθ. L 268 της 24. 9. 1991, σ. 56.

(4) ΕΕ αριθ. L 243 της 25. 8. 1992, σ. 27.

(5) ΕΕ αριθ. L 18 της 21. 1. 1994, σ. 16.

ΠΑΡΑΡΤΗΜΑ

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>
ΑΠΟΦΑΣΗ ΤΟΥ ΣΥΜΒΟΥΛΙΟΥ της 6ης Δεκεμβρίου 1994 για τη συνέχιση του συστήματος Handynet στο πλαίσιο των δραστηριοτήτων που έχουν αναληφθεί μέχρι σήμερα σχετικά με την πρώτη μονάδα "τεχνικά βοηθήματα" (94/782/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 235,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

τη γνώμη της Οικονομικής και Κοινωνικής Επιτροπής (3),

Εκτιμώντας:

ότι ο κύριος στόχος της απόφασης 93/136/ΕΟΚ του Συμβουλίου της 25ης Φεβρουαρίου 1993 για τη θέσπιση τρίτου κοινοτικού προγράμματος δράσης υπέρ των ατόμων με ειδικές ανάγκες (Helios II 1993-1996) (4), αφορά την προώθηση ίσων ευκαιριών και την ένταξη των ατόμων με ειδικές ανάγκες- ότι μία από τις γενικές ενέργειες αποσκοπεί στην ανταπόκριση αναφορικά με τις ανάγκες πληροφόρησης των ατόμων με ειδικές ανάγκες μέσω του μηχανοργανωμένου συστήματος πληροφόρησης και τεκμηρίωσης Handynet, βάσει των εθνικών δεδομένων που συλλέγονται, ενημερώνονται και προσαρμόζονται σε ευρωπαϊκό επίπεδο-

ότι, στο πλαίσιο του προγράμματος Helios ΙΙ, η Επιτροπή, σύμφωνα με την απόφαση 93/136/ΕΟΚ, πραγματοποίησε τη συλλογή, την προσαρμογή σε ευρωπαϊκό επίπεδο, την ενημέρωση, την ανταλλαγή και τη διάθεση των πληροφοριών που συλλέχθηκαν στα κράτη μέλη σχετικά με τα τεχνικά βοηθήματα-

ότι, σύμφωνα με το άρθρο 4 παράγραφος 1 στοιχείο β) της απόφασης 93/136/ΕΟΚ, το Συμβούλιο θα επανεξετάσει το σύστημα Handynet πριν από τις 31 Δεκεμβρίου 1994, βάσει έκθεσης της Επιτροπής σχετικά, μεταξύ άλλων, με την αξιολόγηση της πρώτης μονάδας "τεχνικά βοηθήματα" αυτού του συστήματος και θα αποφασίσει, μετά από πρόταση της Επιτροπής και αφού ζητήσει τη γνώμη του Ευρωπαϊκού Κοινοβουλίου, σχετικά με τους όρους συνέχισης του συστήματος μετά την ημερομηνία αυτή-

ότι η Επιτροπή υπέβαλε έκθεση για την εφαρμογή του συστήματος Handynet- ότι θα πρέπει να συνεχισθεί αυτό το σύστημα στο πλαίσιο των δραστηριοτήτων που έχουν αναληφθεί μέχρι σήμερα σχετικά με την πρώτη μονάδα "τεχνικά βοηθήματα"-

ότι, για την έκδοση της παρούσας απόφασης, η συνθήκη δεν προβλέπει άλλες εξουσίες, εκτός από τις εξουσίες του άρθρου 235,

ΑΠΟΦΑΣΙΖΕΙ:

Άρθρο 1

Το μηχανοργανωμένο σύστημα πληροφόρησης και τεκμηρίωσης Handynet του προγράμματος Helios ΙΙ συνεχίζεται για την περίοδο από την 1η Ιανουαρίου 1995 έως τις 31 Δεκεμβρίου 1996 στο πλαίσιο των δραστηριοτήτων που έχουν αναληφθεί μέχρι σήμερα σχετικά με την πρώτη μονάδα "τεχνικά βοηθήματα".

Άρθρο 2

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων. .

Βρυξέλλες, 6 Δεκεμβρίου 1994.

Για το Συμβούλιο

Ο Πρόεδρος

N. BLUeM

(1) ΕΕ αριθ. C 222 της 10. 8. 1994, σ. 19.

(2) Γνώμη που διατυπώθηκε την 1η Δεκεμβρίου 1994 (δεν δημοσιεύθηκε ακόμα στην Επίσημη Εφημερίδα).

(3) Γνώμη που διατυπώθηκε στις 23 Νοεμβρίου 1994 (δεν δημοσιεύθηκε ακόμα στην Επίσημη Εφημερίδα).

(4) ΕΕ αριθ. L 56 της 9. 3. 1993, σ. 30.
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 19ης Δεκεμβρίου 1994

για τη σύναψη από την Ευρωπαϊκή Κοινότητα της συμφωνίας ελευθέρων συναλλαγών και εμπορικών θεμάτων μεταξύ της Ευρωπαϊκής Κοινότητας, της Ευρωπαϊκής Κοινότητας Ατομικής Ενέργειας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Λιθουανίας, αφετέρου

(94/978/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113, σε συνδυασμό με το άρθρο 228 παράγραφος 2 πρώτη πρόταση,

την πρόταση της Επιτροπής,

τη γνώμη του Ευρωπαϊκού Κοινοβουλίου (1),

ΑΠΟΦΑΣΙΖΕΙ:

Άρθρο 1

Εγκρίνεται, εξ ονόματος της Κοινότητας, η συμφωνία ελευθέρων συναλλαγών και εμπορικών θεμάτων μεταξύ της Ευρωπαϊκής Κοινότητας, της Ευρωπαϊκής Κοινότητας Ατομικής Ενέργειας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Λιθουανίας, αφετέρου μαζί με τα πρωτόκολλα, τις ανταλλαγές επιστολών και τις δηλώσεις.

Τα εν λόγω κείμενα επισυνάπτονται στην παρούσα απόφαση.

Άρθρο 2

Ο Πρόεδρος του Συμβουλίου προβαίνει, εξ ονόματος της Κοινότητας, στην κοινοποίηση που προβλέπεται στο άρθρο 51 της συμφωνίας.

Βρυξέλλες, 19 Δεκεμβρίου 1994.

Για το Συμβούλιο

Ο Πρόεδρος

K. KINKEL

(1) ΕΕ αριθ. C 341 της 5. 12. 1994.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 10ης Νοεμβρίου 1994 για τη σύναψη συμφωνίας υπό μορφήν ανταλλαγής επιστολών σχετικά με την προσωρινή εφαρμογή του πρωτοκόλλου που καθορίζει τις αλιευτικές δυνατότητες και τη χρηματοδοτική αντιστάθμιση που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Ακτής του Ελεφαντοστού όσον αφορά την αλιεία στα ανοικτά της Ακτής του Ελεφαντοστού για την περίοδο από την 1η Ιουλίου 1994 έως τις 30 Ιουνίου 1997 (94/746/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Ακτής του Ελεφαντοστού όσον αφορά την αλιεία στα ανοικτά της Ακτής του Ελεφαντοστού (1),

την πρόταση της Επιτροπής,

Εκτιμώντας:

ότι η Κοινότητα και η Δημοκρατία της Ακτής του Ελεφαντοστού προέβησαν σε διαπραγματεύσεις για να καθορίσουν τις τροποποιήσεις ή συμπληρώσεις που πρέπει να επέλθουν στη ανωτέρω συμφωνία στο τέλος της περιόδου εφαρμογής του πρωτοκόλλου που προσαρτάται σ' αυτήν-

ότι, συνεπεία των εν λόγω διαπραγματεύσεων, μονογραφήθηκε στις 29 Ιουνίου 1994 ένα νέο πρωτόκολλο-

ότι, με το πρωτόκολλο αυτό, οι αλιείς της Κοινότητας διαθέτουν αλιευτικές δυνατότητες στα ύδατα που υπάγονται στην κυριαρχία ή τη δικαιοδοσία της Ακτής του Ελεφαντοστού για την περίοδο από την 1η Ιουλίου 1994 έως τις 30 Ιουνίου 1997-

ότι, για να εξασφαλισθεί μια ταχεία επανάληψη των αλιευτικών δραστηριοτήτων των σκαφών της Κοινότητας, είναι απαραίτητο να εφαρμοστεί, το ταχύτερο δυνατόν το νέο πρωτόκολλο- ότι, για το λόγο αυτό, τα δύο μέρη μονόγραψαν συμφωνία, υπό μορφήν ανταλλαγής επιστολών η οποία προβλέπει την προσωρινή εφαρμογή του μονογραφέντος πρωτοκόλλου, από την 1η Ιουλίου 1994- ότι θα πρέπει να εγκριθεί η συμφωνία αυτή, με την επιφύλαξη οριστικής αποφάσεως δυνάμει του άρθρου 43 της συνθήκης,

ΑΠΟΦΑΣΙΖΕΙ:

Άρθρο 1

Η συμφωνία υπό μορφή ανταλλαγής επιστολών σχετικά με την προσωρινή εφρρμογή του πρωτοκόλλου που καθορίζει τις αλιευτικές δυνατότητες και τη χρηματοδοτική αντιστάθμιση που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Ακτής του Ελεφαντοστού όσον αφορά την αλιεία στα ανοικτά της Ακτής του Ελεφαντοστού για την περίοδο από την 1η Ιουλίου 1994 έως τις 30 Ιουνίου 1997, εγκρίνεται εξ ονόματος της Κοινότητας.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία δεσμεύοντας την Κοινότητα.

Βρυξέλλες, 10 Νοεμβρίου 1994.

Για το Συμβούλιο

Ο Πρόεδρος

U. SEILER-ALBRING

(1) ΕΕ αριθ. L 379 της 31. 12. 1990, σ. 3.
ΑΠΟΦΑΣΗ ΤΗΣ ΕΠΙΤΡΟΠΗΣ της 31ης Οκτωβρίου 1994 για τη διεύρυνση στης απόφασης 94/622/ΕΚ για τα μέτρα σχετικά με την εισαγωγή οπωροκηπευτικών καταγωγής ή προελεύσεως Αλβανίας (Κείμενο που παρουσιάζει ενδιαφέρον για τον ΕΟΧ) (94/703/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 93/43/ΕΟΚ του Συμβουλίου της 14ης Ιουνίου 1993 για την υγιεινή των τροφίμων (1), και ιδίως το άρθρο 10,

Εκτιμώντας:

ότι η απόφαση 94/622/ΕΚ της Επιτροπής (2) όσον αφορά μέτρα εισαγωγής οπωροκηπευτικών καταγωγής ή προελεύσεως Αλβανίας εκπνέει στις 31 Οκτωβρίου 1994-

ότι, επειδή η χολέρα στην Αλβανία εξακολουθεί να αποτελεί σημαντική απειλή για τη δημόσια υγεία στην Κοινότητα, είναι απαραίτητο να παραταθούν τα προστατευτικά μέτρα σε κοινοτικό επίπεδο όσον αφορά ορισμένα οπωροκηπευτικά τα οποία ενδεχομένως συνεπάγονται κινδύνους μολύνσεως,

ΕΞΕΔΩΣΕ ΤΗΝ ΠΑΡΟΖΣΑ ΑΠΟΦΑΣΗ:

Άρθρο 1

Το άρθρο 4 της απόφασης 94/622/ΕΚ αντικαθίσταται από το ακόλουθο κείμενο:

"Άρθρο 4

Η παρούσα απόφαση ισχύει έως τις 15 Ιανουαρίου 1995."

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 31 Οκτωβρίου 1994.

Για την Επιτροπή

Martin BANGEMANN

Μέλος της Επιτροπής

(1) ΕΕ αριθ. L 175 της 19. 7. 1993, σ. 1.

(2) ΕΕ αριθ. L 246 της 21. 9. 1994, σ. 26.